
	     Comisia pentru agricultură, silvicultură, industrie alimentară şi servicii  specifice
	                    
	Bucureşti,   30.03.2009            

Nr.24/267


RAPORT

asupra proiectului de Lege privind aprobarea Ordonanţei de urgenţă a Guvernului nr. 201/2008 pentru modificarea şi completarea Ordonanţei Guvernului nr. 136/2000 privind măsurile de protecţie împotriva introducerii şi răspândirii organismelor de carantină dăunătoare plantelor sau produselor vegetale în România 
În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere pe fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr. 201/2008 pentru modificarea şi completarea Ordonanţei Guvernului nr. 136/2000 privind măsurile de protecţie împotriva introducerii şi răspândirii organismelor de carantină dăunătoare plantelor sau produselor vegetale în România, transmis cu adresa nr.PL.x 105 din 16 februarie 2009 şi înregistrată sub nr.24/118/17.02.2009. 

La întocmirea raportului, Comisia a avut în vedere avizele favorabile ale Consiliului Legislativ, Comisiei juridice, de disciplină şi imunităţi şi Comisiei pentru administraţie publică, amenajarea teritoriului şi echilibru ecologic.
Ordonanţa are ca obiect de reglementare modificarea şi completarea Ordonanţei Guvernului nr. 136/2000 privind măsurile de protecţie împotriva introducerii şi răspândirii organismelor de carantină dăunătoare plantelor sau produselor vegetale în România, aprobată cu modificări prin Legea nr.214/2001, cu modificările ulterioare, în sensul eliberării unui paşaport fitosanitar valabil pe teritoriul României/Comunităţii Europene sau pentru o zonă o protejată. 
Proiectul de Lege privind aprobarea Ordonanţei de urgenţă a Guvernului nr. 201/2008 pentru modificarea şi completarea Ordonanţei Guvernului nr. 136/2000 privind măsurile de protecţie împotriva introducerii şi răspândirii organismelor de carantină dăunătoare plantelor sau produselor vegetale în România face parte din categoria legilor ordinare, potrivit prevederilor art.73 din Constituţia României, republicată.

La dezbaterea proiectului de lege a participat ca invitat, în conformitate cu prevederile art.54 şi 55 din Regulamentul Camerei Deputaţilor, republicat, domnul Marian Hoinaru, secretar de stat în Ministerul Agriculturii, Pădurilor şi Dezvoltării Rurale. 

La lucrările comisiei au fost prezenţi 27 de deputaţi, membri ai comisiei.

Proiectul de lege a fost adoptat  cu majoritate, înregistrându-se 26 voturi pentru şi 1abţinere, în şedinţa din  25 martie 2009.
Proiectul de lege a fost adoptat de Senat în şedinţa din 11 februarie 2009.
Proiectul de lege, potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat, este de competenţa decizională a Camerei Deputaţilor.
În urma dezbaterii, Comisia propune respingerea amendamentelor formulate. 
Amendamente respinse 
  În urma dezbaterii, Comisia a respins următoarele amendamente: 

	
Nr. crt.
	Text  ordonanţă
	Amendamentul propus şi autorul acestuia 
	Motivare
	Camera decizională 

	0
	1
	2
	3
	4

	1. 
	1. – La articolul 2, literele a), c), g), h), i), j) şi n) se abrogă. 
	Punctul 1 se abrogă.
Deputat PD-L Tinel Gheorghe 
	1.Izvor pentru elaborarea actelor normative.
2. Pentru a evita legiferarea paralelă.
	Camera Deputaţilor

	2. 
	Art.15. - Art. 15. - (1) Faptele prevăzute la art. 16-20 din prezenta ordonanţă constituie contravenţii la normele privind măsurile de protecţie împotriva introducerii şi răspândirii organismelor de carantină dăunătoare plantelor, produselor vegetale şi a articolelor reglementate în România, dacă nu sunt săvârşite în astfel de condiţii încât să fie considerate, potrivit legii penale, infracţiuni. 

(2) Prevederile prezentei ordonanţe se completează cu dispoziţiile Legii nr. 32/1968 privind stabilirea şi sancţionarea contravenţiilor, cu modificările ulterioare, cu excepţia art. 25-27. 


	Art.15. - (1) Faptele prevăzute la art. 17-20 din prezenta ordonanţă constituie contravenţii la normele privind măsurile de protecţie împotriva introducerii şi răspândirii organismelor de carantină dăunătoare plantelor, produselor vegetale şi a articolelor reglementate în România, dacă nu sunt săvârşite în astfel de condiţii încât să fie considerate, potrivit legii penale, infracţiuni. 

(2) Prevederile prezentei ordonanţe se completează cu dispoziţiile Legii nr. 32/1968 privind stabilirea şi sancţionarea contravenţiilor, cu modificările ulterioare, cu excepţia art. 25-27. 

Deputat PD-L Tinel Gheorghe
	1. Corelare gravitate fapte cu prevederi legale. 

2. Pentru respectarea normelor de tehnică legislativă. 
	Camera Deputaţilor

	0
	1
	2
	3
	4

	3. 
	Art.16. – Se sancţionează cu amendă de la 3.000 lei la 5.000 lei efectuarea operaţiunilor de import, export, circulaţie intracomunitară, transport şi comercializare a plantelor, produselor vegetale şi altor obiecte care nu respectă exigenţele fitosanitare prevăzute de legislaţia fitosanitară, precum şi nerespectarea/neaplicarea măsurilor fitosanitare prevăzute de legislaţia fitosanitară în vigoare, în cazul depistării unui organism de carantină. 
	Art.16. – Se consideră infracţiune şi se sancţionează cu închisoare de la 1 la 6 luni efectuarea operaţiunilor de import, export, circulaţie intracomunitară transport şi comercializare a plantelor, produselor vegetale şi altor obiecte care nu respectă exigenţele fitosanitare prevăzute de legislaţia fitosanitară, precum şi nerespectarea/neaplicarea măsurilor fitosanitare prevăzute de legislaţia fitosanitară în vigoare, în cazul depistării unui organism de carantină.
Deputat PD-L Tinel Gheorghe
	1.

2. Sancţiunea cu închisoare se consideră prea drastică. 
	Camera Deputaţilor

